Iktatószám: TSZ/144-8/2021

Tiszasziget Települési Értéktár Bizottságának

2021. február 18. napján délelőtt 8.30 órakor tartott nyílt ülésének

**JEGYZŐKÖNYVE**

Határozatok:

**6/2021. (II. 18.) TSZTÉB**

**Tárgy: Települési Értéktár Bizottság napirendjének elfogadása**

**7/2021.(II. 18.) TSZTÉB**

**Tárgy: Jegyzőkönyv hitelesítő személyének meghatározása**

**8/2021. (II. 18.) TSZTÉB**

**Tárgy: Tiszaszigeti ima helyi értékké nyilvánítása**

**9/2021. (II. 18.) TSZTÉB**

**Tárgy: Petróleum főző helyi értékké nyilvánítása**

**10/2021 (II. 18.) TSZTÉB**

**Tárgy: Samu Katalin: Mackó kő, medence szobor helyi értékké nyilvánítása**

**11/2021. (II. 18.) TSZTÉB**

**Tárgy: Terc kártyajáték helyi értékké nyilvánítása**

**JEGYZŐKÖNYV**

amely készült Tiszasziget Települési Értéktár Bizottságának 2021. február 18. napján 8.30 órakor megtartott nyílt üléséről. Az ülés helye: Tiszasziget Vedres István Faluház Könyvtára.

Jelen vannak:

Gárgyánné Lampert Magdolna elnök

Dr. Nagy Terézia bizottsági tag

Lampert Józsefné bizottsági tag

Pető Jánosné bizottsági tag

**Gárgyánné Lampert Magdolna elnök:**

Köszöntöm a Települési Értéktár Bizottság alakuló ülésén megjelent bizottsági tagokat. Megállapítom, hogy a bizottság-határozatképes, 4 főből 4 fő jelen van, az ülést megnyitom.

Javaslatot teszek a napirendi pontokra:

1.) Jegyzőkönyv hitelesítők megválasztása

Előadó: Gárgyánné Lampert Magdolna elnök

2.) Javaslatok elbírálása a helyi értéktárba történő felvételhez

Előadó: Gárgyánné Lampert Magdolna elnök

3.) Egyebek

Előadó: Gárgyánné Lampert Magdolna elnök

**Gárgyánné Lampert Magdolna elnök:**

Megkérdezem van-e más javaslat?

A napirendi pontokhoz kapcsolódóan hozzászólás nem hangzott el. Mivel nincs, kérem, szavazzunk a napirendről. Aki azzal egyetért, kézfeltartással jelezze. A Települési Értéktár Bizottság 4 igen egyhangú szavazattal, tartózkodás és ellenszavazat nélkül az alábbi határozatot hozta:

**6/2021. (II. 18.) TSZTÉB**

**Tárgy: Települési Értéktár Bizottság napirendjének elfogadása.**

**HATÁROZAT**

Tiszasziget Települési Értéktár Bizottsága a 2021. február 18. napján megtartott nyílt ülés napirendjét az alábbiak szerint határozta meg:

1.) Jegyzőkönyv hitelesítők megválasztása

Előadó: Gárgyánné Lampert Magdolna elnök

2.) Javaslatok elbírálása a helyi értéktárba történő felvételhez

Előadó: Gárgyánné Lampert Magdolna elnök

3.) Egyebek

Előadó: Gárgyánné Lampert Magdolna elnök

Erről értesítést kap:

Gárgyánné Lampert Magdolna elnök

**1. Napirendi pont**

**Jegyzőkönyv hitelesítők megválasztása**

Előadó: Gárgyánné Lampert Magdolna elnök

**Gárgyánné Lampert Magdolna elnök:**

jegyzőkönyv hitelesítőnek javaslom Dr. Nagy Terézia bizottsági tagot. Megkérdezem a jelöltet, hogy elfogadja-e?

**Dr. Nagy Terézia bizottsági tag:** Igen, elfogadom.

**Gárgyánné Lampert Magdolna elnök:** Szavazásra bocsátotta a jegyzőkönyv hitelesítő személyének elfogadását.

A Települési Értéktár Bizottság 4 igen, egyhangú szavazattal, tartózkodás és ellenszavazat nélkül az alábbi határozatot hozta:

**7/2021.(II. 18.) TSZTÉB**

**Tárgy: Jegyzőkönyv hitelesítő személyének meghatározása**

**HATÁROZAT**

Tiszasziget Települési Értéktár Bizottsága a 2021. február 18. napján tartandó nyílt ülése jegyzőkönyv hitelesítőjéül Dr. Nagy Terézia bizottsági tagot megválasztotta.

Erről értesítést kap:

* Dr. Nagy Terézia bizottsági tag
* Gárgyánné Lampert Magdolna elnök

**2.Napirendi pont:**

**Javaslatok elbírálása a helyi értéktárba történő felvételhez**

Előadó: Gárgyánné Lampert Magdolna elnök

**Gárgyánné Lampert Magdolna elnök:**

Kiss Andrásnétól beérkezett javaslat alapján javaslom értéktárba felvenni a következőt: Szent Antal templomban elhangzó helyi ima, amit csak a helybeli hívők imádkoznak. Kérem a bizottságot, hogy a beérkező javaslatot tanulmányozza át és szavazással döntsön a felvételről.

Kérdezem a bizottságot, hogy egyetért-e az értéktárba történő felvétellel a templomi ima esetében?

A Települési Értéktár Bizottság 4 igen szavazattal, ellenszavazat nélkül az alábbi határozatot hozta:

**8/2021 (II. 18.) TSZTÉB**

**Tárgy: A tiszaszigeti Szent Antal templomban elhangzó ima helyi értékké nyilvánítása**

**HATÁROZAT**

Tiszasziget Települési Értéktár Bizottsága befogadja a Szent Antal templomban elhangzó helyi ima helyi értéktárba történő felvételére tett javaslatot, és azt helyi értéknek nyilvánítja.

A határozatról értesítést kap:

Gárgyánné Lampert Magdolna 6756 Tiszasziget, Szamos u. 23/a

Dr. Nagy Terézia 6756 Tiszasziget, Vadkerti tér 1.

Lampert Józsefné 6756 Tiszasziget, Kossuth u. 20.

Pető Jánosné 6756 Tiszasziget, Alföldi u. 3/a

Irattár

**Gárgyánné Lampert Magdolna elnök:**

A következő javaslatot Pető Jánosné készítette. Olyan petróleummal működő főzésre alkalmas eszközről beszélünk, mely nem volt ismert itt a környéken.

**Pető Jánosné bizottsági tag:** A padláson találtuk, ha öntünk bele petróleumot szerintem ma is működik. Van egy embléma rajta, az alapján próbáltuk beazonosítani, de sehol nem találtunk ugyanilyen főzőt.

Mivel elég egyedinek tűnik, ezért javaslom felvételét a települési értéktárba. Tekintettel arra, hogy Pető Jánosné bizottsági tag érintett, így kérem, hogy ő tartózkodjon a szavazástól. Kérem a bizottság tagjait, tanulmányozzák át a javaslatot, majd szavazással döntsünk a felvételről. Kérdezem a bizottságot, elfogadja-e a petróleum főző értéktárba történő felvételét?

Megállapítom, hogy a bizottság 3 fő igen és 1 tartózkodás és ellenszavazat nélkül a következő határozatot hozta:

**9/2021 (II. 18.) TSZTÉB**

**Tárgy: Petróleum főző helyi értékké nyilvánítása**

**HATÁROZAT**

Tiszasziget Települési Értéktár Bizottsága befogadja a petróleum főző helyi értéktárba történő felvételére tett javaslatot, és azt helyi értéknek nyilvánítja.

A határozatról értesítést kap:

Gárgyánné Lampert Magdolna 6756 Tiszasziget, Szamos u. 23/a

Dr. Nagy Terézia 6756 Tiszasziget, Vadkerti tér 1.

Lampert Józsefné 6756 Tiszasziget, Kossuth u. 20.

Pető Jánosné 6756 Tiszasziget, Alföldi u. 3/a

Irattár

A következő javaslat Babarczi Istvánné óvodavezetőtől érkezett, aki az óvoda udvarán álló neves szobrászművész – Samu Katalin – alkotását javasolja helyi értékké nyilvánítani. A neve: „MACKÓ kő, medence szobor”. Kirándulók is eljönnek és megnézik az alkotást, annyira különleges. Kérem a bizottságot, tanulmányozzák át a javaslatot és döntsünk a felvételről. Kérdezem a bizottságot, elfogadja-e a Mackó szobor értéknek az értéktárba történő felvételét.

A Települési Értéktár Bizottság 4 igen szavazattal, ellenszavazat nélkül az alábbi határozatot hozta:

**10/2021 (II. 18.) TSZTÉB**

**Tárgy: Samu Katalin: Mackó kő, medence szobor helyi értékké nyilvánítása**

**HATÁROZAT**

Tiszasziget Települési Értéktár Bizottsága befogadja a Samu Katalin által készített Mackó kő, medence szobor helyi értéktárba történő felvételére tett javaslatot, és azt helyi értéknek nyilvánítja.

A határozatról értesítést kap:

Gárgyánné Lampert Magdolna 6756 Tiszasziget, Szamos u. 23/a

Dr. Nagy Terézia 6756 Tiszasziget, Vadkerti tér 1.

Lampert Józsefné 6756 Tiszasziget, Kossuth u. 20.

Pető Jánosné 6756 Tiszasziget, Alföldi u. 3/a

Irattár

A következő és egyben utolsó javaslat Kocsis Istvánnétól érkezett, aki olyan kártyajátékot ismertet, melyet a településen és maximum 15 kilométeres körzetében játszottak és talán vannak, akik máig játsszák. Tudomása szerint innen indult el a játék és nem is ismerik másfelé. Kérem a bizottságot, tanulmányozzák át a javaslatot és döntsünk a felvételről. Kérdezem a bizottságot, elfogadja-e a terc kártyajátéknak az értéktárba történő felvételét.

**Lampert Józsefné bizottsági tag:** Apukámék játszották az utcában először és ő tanította meg férjemnek ezt a játékot. Általában négyen-öten összejöttek, mindig valaki másnál. Egymást lesték az utcán, vagy átszaladtak egymáshoz és kérdezték egymástól, hogy csapjuk? Összeültek és jókat kártyáztak.

A Települési Értéktár Bizottság 4 igen szavazattal, ellenszavazat nélkül az alábbi határozatot hozta:

**11/2021 (II. 18.) TSZTÉB**

**Tárgy: Terc kártyajáték helyi értékké nyilvánítása**

**HATÁROZAT**

Tiszasziget Települési Értéktár Bizottsága befogadja a terc kártyajáték helyi értéktárba történő felvételére tett javaslatot, és azt helyi értéknek nyilvánítja.

A határozatról értesítést kap:

Gárgyánné Lampert Magdolna 6756 Tiszasziget, Szamos u. 23/a

Dr. Nagy Terézia 6756 Tiszasziget, Vadkerti tér 1.

Lampert Józsefné 6756 Tiszasziget, Kossuth u. 20.

Pető Jánosné 6756 Tiszasziget, Alföldi u. 3/a

Irattár

Megkérdezem, kíván-e még valaki szólni?

**Lampert Józsefné bizottsági tag:** A templomban lévő berendezéseket is fel lehetne venni. A gyóntatószéket is helyiek készítették.

**Gárgyánné Lampert Magdolna elnök:** Az összes berendezési tárgy adományból való, ezekről a monográfiában írtam is.

**Lampert Józsefné bizottsági tag:** A Szent Antal szobrot Kocsis Edit apukája adományozta vagy készíttette, az is lehetne helyi érték. A sekrestyében lévő szekrény is lehetne vagy a temetői kereszt.

**Pető Jánosné bizottsági tag:** A térvári temetőben lévő kereszt is ilyen.

**Dr. Nagy Terézia bizottsági tag:** A helyi egyesületeket kellene aktivizálni, hogy nyújtsanak be javaslatokat. Itt látom, hogy van Sport Egyesület, Horgász Egyesület, Vadász Társaság, Tiszaszigeti Baráti Társaság. Van valami helyi speciális lakodalmas vagy étel, ital esetleg kézimunka, ami csak itt jellemző?

**Lampert Józsefné bizottsági tag:** igen, ők szokták az újraházasodási ceremóniát megrendezni, de azt a tagok részére, a saját szórakoztatásukra.

**Pető Jánosné bizottsági tag:** Nehéz aktivizálni az itt lakókat. Mindig az idősek a mozgathatók.

**Dr. Nagy Terézia bizottsági tag:** Találtam I. és II. katonai felmérés térképet, melyen Ószentiván is megvan. Ezt is fel lehetne venni. Még a malom is lehetne, de az magánkézben van. Beszéltünk még a mélypontról, amit jó lenne felvenni.

**Lampert Józsefné bizottsági tag:** A térvári harangláb, a kereszt a falu elején vagy van egy adventi koszorú váz, amit kifejezetten nekünk készített Suhai István.

**Dr. Nagy Terézia bizottsági tag:** Ha helyi és a közösségé, akkor fel lehet venni.

**Gárgyánné Lampert Magdolna elnök:** A laktanyai iskola is felvehető lenne, mert az 1920-as években épült, csak jelenleg magántulajdonban van. Megnézem, hogy magántulajdon felvehető-e.

Kérdezem, kíván-e még valaki szólni?

Mivel nem, az ülést 2021. február 18-án 11.30-kor bezárom.

Gárgyánné Lampert Magdolna sk Dr. Nagy Terézia sk.

elnök jegyzőkönyv-hitelesítő